
הכנסת העשרים
מושב שני
<פרוטוקול מס' 247>
מישיבת ועדת העבודה, הרווחה והבריאות
יום שלישי, כ"ג באייר התשע"ו (31 במאי 2016), שעה 14:03
<סדר היום:>
<תקנות שוויון זכויות לאנשים עם מוגבלות (הסדרת נגישות לשירותי תחבורה ציבורית) (תיקון), התשע"ו 2016>
נכחו:

<חברי הוועדה:> 
אילן גילאון – מ"מ היו"ר
<מוזמנים:> 
	מירי מאיר שטטמן
	–
	ממונה על שוויון, משרד הרווחה והשירותים החברתיים

	משה אמסלם
	–
	מנהל אגף בכיר רכבות, משרד התחבורה והבטיחות בדרכים

	גבי נבון
	–
	מנהל תחום תכנון תח"צ, משרד התחבורה והבטיחות בדרכים

	יעל רנדר אלבז
	–
	יועצת, משרד התחבורה והבטיחות בדרכים

	הילה הדר
	–
	עו"ד, הלשכה המשפטית, משרד התחבורה והבטיחות בדרכים

	אבי רמות
	–
	יועץ נגישות, משרד התחבורה והבטיחות בדרכים

	הדס אגמון
	–
	עו"ד, ייעוץ וחקיקה, משרד המשפטים

	שמואל חיימוביץ'
	–
	אדריכל, נציבות שוויון זכויות לאנשים עם מוגבלות, משרד המשפטים

	ערן טמיר
	–
	עו"ד, הלשכה המשפטית, נציבות שוויון לאנשים עם מוגבלות, משרד המשפטים

	דן לנדאו
	–
	סמנכ"ל רגולציה, רכבת ישראל

	יחיאל טיראל
	–
	חטיבת הנוסעים, מנהל אגף הפקחים, רכבת ישראל

	ישראל אבן זהב
	–
	יו"ר ועדת נגישות, פורום הארגונים לתקנות נגישות

	עודד פלר
	–
	הקליניקה לזכויות אדם, המכללה למינהל

	ליאור נאה
	–
	הקליניקה לזכויות אדם, המכללה למינהל

	לירית שפיר שמש
	–
	מורשת נגישות שירות, בקול

	נתי ביאליסטוק כהן
	–
	מנכ"ל המרכז לעיוור

	רעות גולדשטיין
	–
	מנכ"לית עמותה למען אנשים עם מוגבלויות

	אלי אליעזר
	–
	עמותה למען אנשים עם מוגבלויות

	נורית בינה
	–
	נגישות לעסקים בע"מ

	שרון זליגר שמואל
	–
	נגישות לעסקים בע"מ

	גיא גרשטיין
	
	

	חוליו גרשטיין
	
	


לרשימת השדלנים שנכחו בדיון – ראו בקישור זה.

<ייעוץ משפטי: >
אייל לב ארי
<מנהלת הוועדה:>
אתי שבתאי
<רישום פרלמנטרי:>
אהובה שרון, חבר המתרגמים
<תקנות שוויון זכויות לאנשים עם מוגבלות (הסדרת נגישות לשירותי תחבורה ציבורית) (תיקון), התשע"ו-2016>
<היו"ר אילן גילאון:>
חברים, אנחנו במעמד מליאת הוועדה כדי לאשר את התקנות שקבענו בשבוע שעבר, בנוסף לתיקון קטן פלסטי של ישראל.
<אייל לב ארי:>
שתי הערות של ישראל. צריכה להיות התייחסות לפרוטוקול.

<היו"ר אילן גילאון:>
ניתן התייחסות אחת להערה של ישראל, ואם היא לא בעייתית, נאקלם אותה ונאשר את התקנות שקיבלנו בשבוע הקודם ונמשיך לתקנות של השבוע הנוכחי.

<אייל לב ארי:>
בתקנה 26ג(א), ישראל מבקש למחוק את המדרכה הסמוכה. הדרך מהתחנה המקומית עד לרציף וממנו אל הכניסה לרכבת תהיה דרך נגישה ולא הדרך מהמדרכה הסמוכה לתחנת רכבת וכולי. 

<היו"ר אילן גילאון:>
אני לא מבין מה זה אומר.

<ישראל אבן זהב:>
אם התחנה מעבר לצומת למשל, הכול צריך להיות נגיש עד לרכבת.

<היו"ר אילן גילאון:>
מהצומת עד לרכבת. רציפות.

<אייל לב ארי:>
אתה צודק אבל העניין הוא שזה משתלב עם תקנות הדרכים ולכן צמצמנו כאן כמו בתקנות האחרות את מה שגובל. 

<ישראל אבן זהב:>
מה שמטריד אותי זה שאם זה יהיה כך, המדרכה השנייה לא תהיה נגישה, לא עשינו כלום.

<אייל לב ארי:>
נפתור את זה עם הדרכים.

<היו"ר אילן גילאון:>
אני לא חושב שצריכה להיות בעיה.

עוד משהו?

<אייל לב ארי:>
עוד נקודה אחת, לקראת סוף התקנות, בנושא של תיקון התוספת התשיעית.

<שמואל חיימוביץ':>
על פי חוק הרשויות המקומיות, לכאורה אמורה להיות הנמכת מדרכה לכל אורך הדרך וזה חוק מ-1988.

<ישראל אבן זהב:>
אני חושב שכדאי להכניס את זה. זה לא יפריע.

<היו"ר אילן גילאון:>
זה לא מזיק.

<משה אמסלם:>
אנחנו לא יכולים להכניס את התיקון הזה.

<היו"ר אילן גילאון:>
למה? זה לא תיקון מהותי.

<משה אמסלם:>
הוא מהותי מאוד. רגע. אני אקרא את הנוסח.

<היו"ר אילן גילאון:>
אני לא מתכוון לפתוח דיון בזה.

<אייל לב ארי:>
26ג(א), דיברנו על זה.

<משה אמסלם:>
היה כתוב הדרך מן המדרכה הסמוכה לתחנת רכבת. זה משהו שהוא מוגדר או משהו ערטילאי. זה ההבדל. אנחנו חייבים להיצמד לדברים שאנחנו יודעים.

<היו"ר אילן גילאון:>
סלח לי, ישראל, אני לא יכול לעשות את מה שאתה מבקש. אני פשוט לא יכול לפתוח את הדיון מחדש. לא אמרתי שאתה לא צודק אבל לפעמים אני מתכופף לפני הצדק.

<ישראל אבן זהב:>
בעניין של ההכרזה יש מצב לפתוח?

<אייל לב ארי:>
תיקון התוספת התשיעית.

<היו"ר אילן גילאון:>
אני לא פותח דיון מחדש. אל תוסיף דברים. חשבתי שזאת הערה טכנית אבל אם זאת הערה מהותית או אם יש מי שחושב שזאת הערה מהותית, די בכך כדי שלא אפתח מחדש את הדיון.

אתם הייתם אמורים לספק איזה שהן תשובות?

<הילה הדר:>
זה פשוט לא חודד אבל נראה לי שקיר יכול להיות גם זכוכית.

<אייל לב ארי:>
מפרשים את ההערה של ישראל כקיר שכולל שמשה משוריינת.

<שמואל חיימוביץ':>
מחיצה.

<אייל לב ארי:>
במקום קירות, מחיצה?

<ישראל אבן זהב:>
ובלבד שזה משהו שאפשר לעבור דרכו.

<היו"ר אילן גילאון:>
במקום קיר, מחיצה.

<אייל לב ארי:>
קיר או מחיצה.

<היו"ר אילן גילאון:>
קיר או מחיצה. בסדר. 
מי בעד אישור תקנות שוויון זכויות לאנשים עם מוגבלות (הסדרת נגישות לשירותי תחבורה ציבורית) (תיקון), התשע"ו-2016? מי נגד?
הצבעה

בעד אישור התקנות – פה אחד
התקנות נתקבלו.

<היו"ר אילן גילאון:>
התקנות שדנו בהן בישיבה הקודמת אושרו.

מי בעד רביזיה? אין רביזיה. אין חברי כנסת אלא רק אני.

תודה.

<הישיבה ננעלה בשעה 14:07.>
[image: image1.png]